
DISSERTATIO  MEDICA 


INAUGURALIS, 

DE 

PNEUMONIA. 


HISTORIA  MORBI. 

f  f  ^  y  »  ■  -  ■  l  t  '  r 4\  4  i 

Inflammatio  pneumonica  morbus  est,  qui 
temporibus  quibusdam  anni  saepissime  accedit, 
et  quia  organa  ab  eo  correpta  summi  sunt  mo¬ 
menti,  et  ad  vitam  servandam  prorsus  necessa¬ 
ria,  ut  medicus  historiam,  causas,  et  rationem 
medendi  morbi  penitus  intelligeret,  oportet. 

Cullenus  celeberrimus  inflammationem  pul¬ 
monum  modo  sequente  definivit.  “  Pyrexia, 

dolor  in  quadam  thoracis  parte  ;  respiratio  diffi¬ 
cilis,  tussis.”  Duas  species  quoque  hujus  morbi 
memorat,  easque  sic  definit. 

Sp.  I.  “  Pneumonia  (peripneumonia)  pulsu 
non  semper  duro,  aliquando  molli ;  dolore  tho¬ 
racis  obtuso ;  respiratione  perpetuo  difficili,  saepe 
non  nisi  trunco  corporis  erecto  exercenda ;  faciei 
tumidae  colore  purpureo  ;  tussi  plerumque  hu- 
mida,  saepe  cruenta.” 

Sp.  II.  “  Pneumonia  (pleuritis)  pulsu  duro ; 
dolore,  plerumque  lateris,  pungente,  sub  inspi¬ 
ratione  praesertim  aucto  ;  decubitu  in  latus  mo¬ 
lesto  ;  tussi  dolentissima,  initio  sicca,  postea  hu- 
mida  saepe  cruenta  ” 

Sedem  accuratam  morbi  pro  certo  habere 
compertam,  minime  est  in  promptu.  Quod  ad 
curationem  tamen  pertinet  hoc  minime  refert, 
quia  differentia  situs  morbi  symptomata  haud 
multum  diversa  efficit,  aliamve  rationem  me¬ 
dendi  postulat.  Inflammatio  pneumonica  num 
in  substantia  pulmonum,  aut  in  pleura  sita 
signis  sequentibus,  scilicet  febre,  respiratione 
difficili,  inspiratione  plena  aucta,  tussi,  et  dolore 
in  quadam  thoracis  parte,  facile  dignoscitur. 

Morbus  stadio  frigido,  aut  horrore,  qui  pei 
spatium  incertum  perstat,  cui  tunc  accedit  py- 
rexia,  plerumque  adoritur ;  quamvis  nonnun- 
quam  fit  quod  pulsus  non  multo  frequentior  sit 
solito;  nec  calor  cutis  augetur.  Signis  febi ili¬ 
bus,  ex  ipso  initio,  interdum  adsunt  tussis,  doloi 
lateris,  aliaque  symptomata  pneumonica  :  saepe 
tamen  febris,  aliquot  horas  priusquam  signa  se 
produnt  quae  indolem  veram  morbi  demon¬ 
strant,  formatur.  Pulsus  plerumque  est  plenus, 
validus,  celer  et  durus,  sed  in  paucis  exemplis, 
praesertim  morbo  abeunte,  debilis,  mollis,  et 

saepe  abnormis. 

Difficultas  respirandi  semper  adest,  et  respi¬ 
ratione  plena  imprimis  vexat,  cum  quia  pulmo¬ 
nes  dilatationem  plenam  non  patiuntur,  tum 
quia  dilatatio  hujusmodi  partes  inflammatione 
correptas  tendendo,  dolorem  auget  et  extendit. 
Respirationis  difficultas  in  alio  quam  altero  cor¬ 
poris  situ  vehementior  est.  Cum  aeger  jacet  in 
latus  affectum,  spiritus  imprimis  est  difficilis, 
quamvis  contrarium  subinde  accidit.  iEger  in 
utrumvis  latus  saepissime  cubare  nequit,  et  in 

situ  supino  levamen  tantum  carpit :  aliquando 
nisi  capite  et  humeris  elevatis,  facile  respirare 
non  potest. 

Tussis  hunc  morbum  semper  comitatur,  quse 
in  stadiis  primis  sicca  est,  id  est,  expectorationis 
expers :  saspius  tamen  ab  initio  est  humida,  et 
sputa  colore  et  spissitudine  sunt  varia,  et  saepe 
sanguinea. 

Dolor  qui  morbo  adest,  in  partibus  diversis 
thoracis,  sed  plerumque  vel  in  latere  dextro  vel 
sinistro,  sentitur  ;  interdum  situm  quasi  sub 
sterno,  nunc  inter  humeros  vel  in  dorso,  habere 
videtui.  Cum  latus  dolor  occupat,  circa  partem 
mediam  costae  sextas  vel  septimas,  propius  ta¬ 
men  sterno  quam  vertebris  dorsi,  sentitur.  In 
junioribus  s^pissime  est  acutus  et  pungens,  sed 
in  senioribus  nonnunquam  est  hebes  et  obtusus, 
cum  sensu  ponderis  et  gravitatis,  potius  quam 
acutus.  In  una  parte  sola  sedem  fixam  habet, 
sed  ad  partes  diversas  thoracis  aliquando  jaculat. 

Conditio  mutabilis  symptomatum  jam  tradi¬ 
torum  partem  peculiarem  viscerum  thoracis  hoc 
morbo  correptam  non  insignit.  Cadaveribus 

sectis  eorum  utraque  specie  morbi  mortuorum. 
Pleuram  pulmonalem  semper  multum  vitiatam 
esse  patet.  Hinc  videretur,  singulas  species 
inflammatione  pleuras,  quae  per  hanc  membra¬ 
nam,  inde  in  structuram  cellularem  pulmonum 
serpit,  incipere. 

Ex  supra  dictis,  morbum  in  duas  species  di¬ 
videndi,  saltem  si  discrimina  inter  has  partem 
affectam  intuendo  quaeramus,  parum  funda¬ 
menti  existere  videtur,  quia  inflammatio  Pleurae 
pulmonalis  insignis,  sine  eadem  ad  substantiam 
cellularem  pulmonum  impertita,  adesse  nequit. 
Vocabulum  pleuritis  omnibus  inflammationibus 
thoracis  accurate  tribueretur,  et  haud  recte  in¬ 
flammationi  soli  in  Pleura  costali  orienti  imposi¬ 
tum  est.  Nihil  dubii  existere  potest,  quin  in¬ 
flammatio  hujus  membranae  rarissime  accedat, 
et  morbus  pleuram  pulmones  obtegentem  ini¬ 
tio  fere  occupet,  omnia  indicia  quae  propria  esse 
Pleuritidi  verae  existimantur  inducens. 

Cum  inflammatio  Pleurae  pulmonalis  aut  cos¬ 
talis  paulatim  deorsum  tendit,  adeo  ut  mem¬ 
brana  superficiem  superiorem  septi  transversi 

obducens  ab  ea  afficiatur,  morbus  nomine  Para- 
phrenitidis,  quia  signa  peculiaria  visus  sardonici, 
delirii  et  affectuum  convulsi vorum  inferre  habe¬ 
tur,  insignitur.  E  cadaveribus  plurimis  incisis, 
inflammationem  gravem  pleurae  superficiem  su¬ 
periorem  Diaphragmatis  obducentis,  sine  aliqui¬ 
bus  signorum  supra  dictorum  inductis  existere, 
constat. 


DE  CAUSIS  EXCITANTIBUS. 

Causa  frequentissima  excitans  inflammationis 
pneumonicee  frigus  est  corpori  admotum,  quod 
perspirationi  obstat,  praesertim  si  calor  naturalis 
augetur,  et  foramina  in  superficie,  tempore  quo 
applicatur,  aperiuntur.  Frigus,  rebus  sic  se 
habentibus,  corpori  humano  admotum,  exhala¬ 
tionem  per  cutem  subito  impedit,  et  sanguinem 
ad  partes  internas,  imprimis  pulmones,  dum 
haec  organa  ipsa  ad  actionem  frigoris  subjiciun¬ 
tur,  impellit.  Hoc  fit  praecipue  in  regionibus 
septentrionalibus  frigidis,  praesertim  tempore 
vernali,  quo  mutationes  vicissim  e  calore  ad 

frigus  quam  quavis  alia  tempestate  anni  fre- 
quentiores  fiunt.  AI  terse  causse  prseterea  ad 
hunc  morbum  inferendum,  qualia  sunt  quae- 
cunque  organa  spirandi  impediunt  vel  nimis 
excitant,  magnopere  polleant. 


DE  CAUSIS  PRJEDISPONENTIBUS. 

Causse  quse  ad  hunc  morbum  proclivitatem 
prsebent,  habitus  sunt  plenus  corporis,  impri¬ 
mis  si  diathesis  inflammatoria  adest,  quod  ple¬ 
rumque  fit  in  illis  summa  vi  et  vigore  corporis 
praeditis  ;  temperamentum  sanguineum,  intem¬ 
perantia,  et  quodcunque  corpus  et  prsecipue 
pulmones,  debilitat. 

Pneumonia  omnibus  aetatibus  accedat,  ju¬ 
niores  raro  occupat,  sed  adultos  inter  annum 
aetatis  quadragesimum  et  sexagesimum,  illos- 
que  temperamento  robusto  et  plethorico  praedi¬ 
tos,  frequentissime  invadit. 


8 


DE  PNEUMONIA. 


DE  MORBI  TERMINATIONIBUS. 

Pneumonia  aeque  ac  aliae  inflammationes,  vel 
Resolutione,  Suppuratione,  vel  Gangraena  finiri 
potest,  sed  terminationem  sibi  peculiarem  ha¬ 
bet,  effusionem  scilicet  portionis  totius  sangui¬ 
nis  massae  ruptura  vasorum  sanguinem  vehen¬ 
tium,  aut  anastamosi,  in  membranam  cellula¬ 
rem  pulmonum,  ubi  materia  effusa,  vasa  com¬ 
primendo  et  cellulas  aereas  implendo,  suffoca¬ 
tionem  lethalem  inducit :  et  hic  fortasse  modus 
est,  quo  Pneumonia  lethalis  evadat.  Cadaveri¬ 
bus  sectis  eorum  hoc  morbo  subito  pereuntium, 
bronchias  sanguine  coagulato,  interdum  sero 
commisto,  impletas,  et  totam  substantiam  cel¬ 
lularem  pulmonum  sanguine  injectam,  conge¬ 
riem  deformem  prorsus  constituentem,  depre¬ 
hendimus. 

Ex  cadaveribus  incisis,  copiam  ingentem 
lymphae  coagulabilis  e  membrana  inflammata 
effusae,  et  in  partibus  diversis  thoracis  sitae,  non- 
nunquam  viscidae,  et  forma  compacta  membra¬ 
nosa  praeditae,  quoque  invenimus.  Haec  effusio, 

adhaesionibus  factis,  modum  quo  duae  superfi¬ 
cies  connectuntur,  semper  constituere  apparet. 
Haec  exudatio  in  fluido  seroso  vel  aquoso  in 
thorace  pariter  ac  in  pericardio  detecto,  interdum 
se  exhibet. 

Hic  morbus  sine  aliqua  evacuatione  evidente 
comitante,  in  resolutionem  raro  desinit.  Epis¬ 
taxis,  quae  morbum  ad  resolutionem  fert,  haud 
raro  accidit.  Dejectiones  copiosae  biliosae,  haud 
secus  ac  urinae  emissiones  profusae,  morbum  ad 
finem  faustum  ducendi  vi  pollent.  Hae  evacu¬ 
ationes  resolutionem  non  saepe  praegrediuntur. 

Indicium  quod  resolutionem  frequentissime, 
significat,  expectoratio  est  materiae  viscidae  sub- 
flavae  e  pulmonibus,  nonnunquam  sanguino¬ 
lentae,  et  sine  tussi  gravi  ejectae.  Resolutionem 
morbi  interdum  praegreditur  perspiratio  uni¬ 
versa,  quae  humores  ad  superficiem  evocando, 
et  circuitum  sanguinis  aequalem  reddendo,  con¬ 
gestionem  internam  levat,  morbumque  ad  cri- 
sin  faustam  perducit. 

Cum  Pneumonia  cum  signis  nec  vehemen- 
tissimis  nec  mitissimis  sine  remissione  per  mul¬ 
tos  dies  perstiterit,  et  medicaminibus  solitis  non 

cesserit,  terminatio  per  suppurationem  expec- 
tari  potest.  Hic  finis  ex  numero  dierum  haud 
expectandus  est,  nam  etiam  post  diem  decimum 
morbus  resolutione  finitus  est ;  eoque  magis,  si 
in  progressu  ejus,  remissionem  insignem  subi¬ 
erit,  iterumque  vehementia  solita  redierit,  reso¬ 
lutionem  post  multo  longius  spatium  temporis 
elapsum,  expectare  liceat. 

Si  morbus  ex  die  decimo  quarto  ad  decimum 
septimum  sine  aliqua  remissione  insigni  pro¬ 
tractus  fuerit,  suppuratio  expectetur,  eoque 
certius,  si  nulla  signa  resolutionis  prodierint,  vel 
si  expectoratio  adfuerit,  hac  subito  cessante, 
dum  respiratio  difficilior  simul  facta  sit,  et  do¬ 
lor  lateris  obtusior,  parum  dubii  existat  quin  ad 
suppurationem  aliquid  progressus  sit :  Effu¬ 
sionem  quae  fundamenta  jacit  suppurationis  se¬ 
cretam  esse,  cum  aeger  situ  recumbente  non  res¬ 
pirare  potest,  vel  si  in  latere  affecto  facilius  cu¬ 
bat,  quoque  concludendum  est. 

Suppurationem  inceptam  esse  aegro  rigori¬ 
bus  et  horroribus  laborante  cognosci  potest ; 
eandem  denotat  conditio  pulsus  qui  mollior  est 
et  non  adeo  frequens,  aliquando  celerior  et  ple- 

nior  quam  antea.  Suppurationem  factam  esse 
judicari  potest,  dolore  remittente,  tussi  et  dysp¬ 
noea  simul  perstantibus  vel  auctis,  marcore  sum¬ 
mo,  debilitate,  cum  sensu  fluidi  in  thorace  fluc¬ 
tuantis,  aliisque  hydrothoracis  indiciis. 

Terminatio  per  Gangraenam  multo  rarior  est 
opinione.  Cum  haec  adsit,  cum  fine  per  effu¬ 
sionem  semper  conjungitur,  et  symptomata  hu¬ 
jus  e  signis  illius  non  dignosci  possunt. 


DE  DIAGNOSI. 

Tres  morbi  sunt,  quibuscum  Pneumonia 
confundi  potest,  scilicet,  Catarrhus  Gravis, 
Rheumatismus  in  musculis  intercostalibus  situs, 
et  Hepatitis  Acuta. 

Cum  dolor  vehemens  adsit  lateri  cuivisve 
parti  thoracis,  et  hic  inspiratione  plena  impri¬ 
mis  auctus,  et  tussis,  pulsusque  plenus,  validus, 
durus,  et  frequens  comitantur,  calor  superficiei 
praeter  naturam  magnus,  urina  rubra,  vultus 
floridus,  lingua  sicca,  cum  aliis  signis  quae  exci¬ 
tationem  vehementem  vasculosam  et  inflamma- 

toriam  systematis  demonstrant,  morbum  esse 
Pneumoniam  manifestum  est. 

Contra,  symptomata  quae  Catarrhum  Gravem 
indicant,  difficultas  sunt  per  nasum  spirandi, 
cum  muci  distillatione  ex  apertura,  sensus  pon¬ 
deris  in  fronte  et  dolor  inter  oculos  movendum. 
His  signis  cito  accedunt  raucitas  et  molestia  in 
parte  superiore  Tracheae,  et  respiratio  difficilis, 
quae  inspiratione  plena  ac  in  Pneumonia  non 
augetur.  Tussis  comitatur  morbum,  initio  sic¬ 
ca,  dolores  circa  thoracem  imprimis  pectus  effi¬ 
ciens.  His  indiciis  praesentibus,  appetitus  im¬ 
minuitur,  aliquid  sitis  adoritur,  calorque  auc¬ 
tus  ;  febris  tamen  mitis  est,  et  remediis  solitis 
brevi  cedit. 

Rheumatismus  musculorum  inter  costas  ex 
Pneumonia  dolore  cum  aeger  dextrorsum  vel  si¬ 
nistrorsum  se  movet,  plurimum  aucto,  atque 
dolore  interno,  tussi,  et  expectoratione  absenti¬ 
bus  dignoscitur.  Proclivitas  doloris  ad  sedem 
mutandum,  et  aliarum  partium  affectus,  diagno¬ 
sin  multo  faciliorem  efficient. 

Morbus  ultimus  quicum  Pneumonia  con¬ 
fundi  potest  Hepatitis  est  acuta.  Hoc  malum 

dolore  in  hypochondrio  dextro  sito  et  pressura 
aucto,  cognoscitur.  Sensus  plenitudinis  in  parte 
affecta  sentitur.  Dolor  ad  claviculam  et  sum¬ 
mum  humeri  lateris  affecti  jaculat,  et  inspira¬ 
tionibus  plenis,  ac  in  Pneumonia,  non  augetur. 
Dolor  in  latere  sinistro  cubando  expertus  est,  et 
tussis,  cum  existit,  est  sicca  et  expectoratione 
expers. 

DE  PROGNOSI. 

Prognosis  conditionem  praecipuorum  symp¬ 
tomatum  observando  est  instituenda.  Cum 
Pneumonia  igitur  per  aliquot  dies  perstiterit, 
et  singulis  sanguinis  missionibus  succedentibus 
tussim,  dolorem  lateris,  et  respirationem  diffici¬ 
lem  ab  his  sublevari,  eadem  saltem  vehementia 
non  redire  invenimus  ;  si  calor  cutis  simul  pau- 
latim  ad  modum  quasi  naturalem  descendat,  si 
cutis  laxatur,  et  humor  in  superficiem  erumpat, 
et  praecipue  si  expectoratio  libera  sit  et  sine 
tussi,  vel  conamine  vehemente  ejecta,  si  lingua 
sit  nitida,  sitis  naturalis,  et  frequentia  pulsus 
minuta,  finem  faustum  prodicere  licet. 

Contra,  indicia  infausta  sunt  Pyrexia  Gravis, 
et  excitatio  vehemens  febrilis.  Periculum  in 
hoc  morbo  praecipue  imminet  cum  respiratio 
est  difficilis  ;  cum  aeger  in  unum  tantum  latus, 
vel  neutrum,  sed  supinus  solummodo,  recum¬ 
bere  potest ;  cum  etiam  in  hoc  situ  respiratio 
laboriosa  et  perdifficilis,  et  capite  atque  hume¬ 
ris  elevatis  tantum  satis  commode  trahi  possit ; 
praeterea  facies  tumida,  labra  colore  subpurpureo, 
cum  sudoribus  partialibus  circa  caput,  faciem 
et  cervicem,  pulsus  irregularis,  vires  prostratae, 
proclivitas  ad  delirium,  signa  sunt  quae  pericu¬ 
lum  summum  commonstrant. 

Tussis  frequens  quae  dolorem  lateris  auget, 
indicium  est  morbi  pertinacis.  Natura  expec- 
toratione  se  liberare  videtur.  Tussis  sicca  igi¬ 
tur  sine  ullo  sputo,  pro  signo  infausto  habenda 
est ;  dolor  acutus  lateris  inspirationem  multum 
impediens,  signum  semper  est  morbi  vehemen¬ 
tis,  quamvis  non  multo  plus  periculi  quam  do¬ 
lor  obtusus  cum  respiratione  difficillima  denotat. 
Delirium,  aut  ad  hoc  proclivitas,  indicium  est 
infaustissimum. 

Cum  hic  morbus  morte  finitur,  in  quibusdam 

dierum  primas  hebdomadas,  saepissime  e  die  ter¬ 
tio  ad  septimum,  accidit.  Hoc  tempore  mors 
fit  frequentissime,  quamvis  nonnunquam  multo 
serius  occurrit. 

DE  RATIONE  MEDENDI. 

Ex  supra  dictis  de  sede  morbi,  terminationi¬ 
bus  et  signis  febrilibus  quas  ei  plerumque  ad¬ 
sunt  ;  siquando  auxiliis  opus  esse  existimetur 
ad  organa  tam  necessaria  circuitui  sanguinis  et 
vitas  ipsi,  inflammatione  affecta  sublevanda,  hasc 
prompte,  valide,  et  quamdiu  Natura  ipsa  pati¬ 
tur,  admovenda  esse,  et  pras  omnibus  omne  re¬ 
medium  quod  experientia  maxime  pollere  ad 
malum  superandum  comprobavit,  quam  celer¬ 
rime  exercendum,  manifestum  est. 

Remedium  quod  experientia  utpote  ad  dia- 
thesin  phlogisticam  systematis  tollendam,  et 
renixum  vehementem  in  febre  Pneumonica  mo¬ 
derandum  efficacissimum  indigitavit,  est  venas- 
sectio. 

Sanguis  e  brachio  asgri  mitti  debet,  et  hic 
asgro  decumbente,  summo  commodo  elicitur. 

Brachium  lateris  affecti  prse  brachio  alterius 
seligendum  est,  sed  sanguis  ex  utrovis  pro  situ 
aegri  et  convenientia  medici  mittatur.  Copia 
detrahenda  violentiae  morbi,  aetati  et  viribus 
aegri  convenire  debet.  Si  morbus  acerrime  in¬ 
gruit,  si  respiratio  difficillima  sit,  et  aeger  juve¬ 
nis  et  temperamenti  sanguinei,  sanguis  usque 
ad  respirationem  faciliorem  factam,  et  aegrum 
inspirationem  plenam  sine  multa  molestia  tho¬ 
racis  trahere  valentem,  calorem  cutis  plurimum 
imminutum,  vel  signa  deliquii  animi  prodeun¬ 
tia,  quantitate  non  perpensa,  mittendus  est. 

A  medicis  quibus  multum  fuit  experientiae 
observatum  est,  plus  commodi  ex  his  evacua¬ 
tionibus  cum  venae  maximae  brachii  seliguntur, 
et  incisiones  amplae  fiunt,  rivum  sanguinis 
liberum  et  continuum  patientes,  derivari.  Hoc 
modo  copia  magna  sanguinis  e  genere  vasculoso 
subito  aufertur,  cor  vasaque  magna  celeriter 
jactura  afficiuntur,  et  minus  sanguinis  in  or¬ 
ganum  inflammatione  correptum  impellitur. 
Actio  cordis  simul  cito  minuitur,  relaxatio  cutis 
et  circuitus  distributio  magis  aequalis  efficiuntur. 
Hoc  modo  progressui  morbi,  sine  eadem  quan- 

titate  sanguinis,  ac  per  foramina  parva,  detracta, 
interdum  obstare  possumus. 

Raro  tamen  fit  quod  missio  una,  utcunque 
copiosa  vel  quomodocunque  peracta,  morbum 
sanare  possit :  quamvis  tussim,  febrem  et  respi¬ 
rationem  difficilem,  detractione  prima  ampla 
sublevatas  deprehendimus,  symptomata  eadem 
violentia  ut  antea  saepe  redeunt.  Si  hoc  etiam 
spatio  brevi  horarum  trium  vel  quatuor  post 
venaesectionem  primam  fiat,  sanguis  iterum 
et  copiosissime  mitti  debet. 

Nonnunquam  accidit  ut  detractio  secunda 
quam  prima  multo  amplior  sit,  aegros  interdum 
invenimus,  qui  ob  constitutionem  corporis  pecu 
liarem,  missione  prima,  copia  parva  tantum  eli¬ 
cita,  ad  deliquium  animi  proclives  sunt.  Re¬ 
bus  sic  existentibus,  quantitatem  qua  opus  est 
ad  morbum  superandum  non  detrahere  possu¬ 
mus.  Tales  aegri  missiones  posteriores  melius 
quam  primam  tolerare  inveniuntur,  et  hoc  oc¬ 
casionem  illas  accommodandi  vehementiae  symp¬ 
tomatum  nobis  praebet. 

Pro  viribus  igitur  morbi  et  vehementia  symp¬ 
tomatum  evacuationes  per  venaesectionem  ex- 

ercendae  et  repetendas  sunt,  et  quo  celerius  per¬ 
ficiuntur,  exempli  gratia,  intra  diem  tertium 
vel  quartum  ab  initio  morbi,  eo  efficaciores  ad 
progressum  ejusdem  occurrendum,  inveniuntur; 
sed  stadio  provectiore  minime  sunt  omittendae, 
et  quolibet  tempore,  utcunque  seriore,  si  tussis, 
respiratio  difficilis,  vires  pulsus  et  aegri  easdem 
postulant,  sunt  peragendae. 

Quod  ad  quantitatem  sanguinis  dato  tempore 
mittendam,  nullae  regulae  generales  tradi  pos¬ 
sunt,  quippe  quae  ex  aetate,  viribus  et  constitu¬ 
tione  aegri  ad  evacuationes  hujusmodi  sustinen¬ 
das  valentibus,  ex  toto  pendet. 

Si  tamen  aeger  sit  juvenis  et  florente  astate, 
constitutione  sana  et  temperamento  sanguineo 
praeditus,  duae  librae  sanguinis  pro  missione  satis 
magna,  et  minus  unciis  viginti,  pro  parva,  exis¬ 
timentur.  Pauci  aegri  ultra  missionem  libra¬ 
rum  quatuor  ad  septem,  intra  dies  primos  tres 
vel  quatuor  ferre  possunt,  et  quantitatem  poste¬ 
riorem  tribus  diebus  elicitam  haud  raro  con¬ 
spexi,  cum  nihil  praeterea  morbum  ad  finem 
faustum  ducere  valuisset. 

His  evacuationibus  sine  symptomatibus  ur- 

gentibus  copiosissime  peractis,  et  ob  debilitatem 
aegri,  medico  haerente  num  plus  sanguinis  tuto 
potest  mitti,  hic  tamen  cum  commodo  per  hiru¬ 
dines  et  cucurbitulas  detrahatur.  Hae  mis¬ 
siones  speciales  proxime  e  parte  qua  morbus  si¬ 
tus  est,  semper  sunt  peragendae. 

Morbo  ineunte  expectoratio  adest,  quae  unus 
ex  modis  videtur  quibus  natura  morbo  se  libe¬ 
rare  conatur.  Si  febris  sit  vehemens,  excitatio 
phlogistica  lanceola  semper  est  debellanda;  et 
morbi  solutio  expectorationi  nunquam  commit¬ 
tenda.  In  stadiis  tantum  provectis,  cum  con¬ 
silium  depletorium  ad  summum  fuerit  evec¬ 
tum,  et  cum  symptomata  multo  meliora  evas¬ 
erint,  expectorationi  copiosae  et  liberae  aliquid 
fidere  licet. 

Per  dies  primos  expectorationi  venaesectio  co¬ 
piosa  non  obstat,  contra,  eam  promovere  vide¬ 
tur,  et  morbo  abeunte,  aegro  hoc  et  curatione 
debili  et  exausto,  expectora tionem  tantum  im¬ 
pedire  videtur  sanguinis  missio,  non  tantum 
conamina  naturae  ad  materiem  ejiciendam  de¬ 
bilitando,  quantum  exudationi  serosae  in  bron- 
chias  favendo. 

Consilium  proximum  post  venassectionem 
primam  est  canalem  intestinorum  contentis  suis 
medicamentum  purgans  exhibendo  liberare ;  et 
optimum  fortasse  constituit  Sulphas  Magnesia? 
vel  Sodas  in  copia  uncias  ad  unciam  et  semisse 
unciis  duodecim  ad  sexdecim  aquas  dilutum, 
quas  plurimas  dejectiones  saspe  efficit.  Si  effec¬ 
tus  oxoptatus  tribus  horis  non  infertur,  quanti¬ 
tates  parvas  solutionis  saspe  sunt  exhibendas, 
aqua  hordei  ad  vires  earum  augentes  copiose 
hausta.  Hi  sales  neutri  plerumque  efficaciter 
operantur,  et  multa  aqua  diluti  superficiem 
haud  parvam  canalis  intestinorum  afficiunt,  at¬ 
que  secretionem  serosam  vel  aquosam  ex  folli¬ 
culis  intestinorum  excitant,  et  sic  multum  par¬ 
tis  serosas  sanguinis  per  alvum  auferunt,  mo¬ 
lemque  fluidi  circulantis  minuunt ;  ad  actionem 
quoque  cient  longitudinem  totam  intestinorum, 
et  hoc  stimulo  sanguis  in  arteriis  et  venis  me¬ 
sentericis  superioribus  et  inferioribus,  pariter 
ac  in  ramis  magnis  venas  portae,  qui  plerumque 
languidis  et  debilis  est,  acceleratur';  hoc  modo 
plus  sanguinis  solito  in  his  vasis  numerosis 
movetur,  minusque  igitur  ad  sedem  morbi  im- 

pellitur.  Summi  igitur  est  momenti,  dejec¬ 
tiones  duas  tresve  per  decursum  morbi  indies 
efficere. 

Cum  sales  neutri,  num  ob  fastidium  aegri, 
aliamve  causam,  sumi  nequeunt,  grana  sex  ca- 
lomelanos  cum  viginti  granis  j alapae  in  pilulas 
molis  modicae  confecta,  alvum  efficacissime  pur¬ 
gant,  vel  drachma  pulveris  compositi  Jalapae, 
cum  vel  sine  paucis  granis  calomelanos  eundem 
praebet  effectum.  Sub  finem  morbi,  cum  aeger 
est  confectus  et  debilis,  haec  purgantia  nimis 
sunt  drastica,  et  olei  Kicini  drachmae  duae  tres¬ 
ve  alvum  satis  deplent. 

Simul  cum  sanguinis  missione  et  catharticis 
jam  memoratis,  quodque  consilium  antiphlo- 
gisticum  usurpare,  imprimis  irritationem  e  ca¬ 
lore  aucto  genitam  praecavere,  oportebit :  aeger 
igitur  stragulis  paucis  tegendus  est,  et,  si  potest 
fieri,  conclave  non  ultra  gradum  sexagesimum 
Fahrenhetii  calefaciendum.  Potiones  mites  de¬ 
luentes  ad  libitum  sumendae  sunt,  et  hae  acidis 

$ 

vegetabilibus  impregnatae  gratiores  et  utiliores 
evadunt. 

Tartras  antimonii  impetum  auctum  cordis  et 
arteriarum  superandi  magna  vi  pollet,  et  auxi¬ 
lium  est  igitur  veneesectionis.  Inter  hoc  reme¬ 
dium  tamen  exhibendum  summa  cura  opus  est. 
Nunquam  ad  vomitum  plenum,  et  in  talibus 
dosibus  tantum  quales  ciere  et  servare  nauseam 
perpetuam  possent,  excitandum,  sumi  debet. 
Hac  ratione  tribus  modis  diversis  agere  videtur. 
Primo  Tartras  Antimonii  dosibus  parvis  exhibi¬ 
tus,  adeo  ut  nauseam  excitet,  et  tali  copia  sump¬ 
tus,  qualis  hanc  actionem  servet,  genus  nervo¬ 
sum  valde  sedat,  unde  actio  cordis,  pulsus  et 
magnorum  vasorum  sanguinem  vehentium  de¬ 
bilior  fit,  et  generatio  caloris  animalis  atque  ac¬ 
tionis  febrilis  minuitur.  Sic  missionem  sangui¬ 
nis  maxime  juvat.  Secundo,  quia  natura  mor¬ 
bum  expectoratione  sanare  molitur,  sic  Tartras 
Antimonii,  ut  supra  exhibitus,  expectorationem 
e  bronchiis  et  pulmonibus  auget,  congestionem 
localem  sublevat,  et  terminationi  morbi  per  re¬ 
solutionem  favet.  Tertio,  Nausea  hoc  medica¬ 
mine  illata,  relaxationem  generalem  corporis 
imprimis  vasorum  cutaneorum  in  superficiem, 

efficit.  Hoc  modo  cutis  soluta  est,  plus  san¬ 
guinis  in  vasis  ejus  circulat,  et  congestioni  in¬ 
terna*  subvenitur. 

Proxime  post  venaesectionem  primam,  et  ca¬ 
nalem  intestinorum  purgatum,  hoc  medicamen¬ 
tum  ratione  supra  dicta,  usurpetur,  quod  morbo 
ineunte  utilius  esse  videtur  quam  abeunte,  cum 
aeger  multum  confectus  est,  et  pulsus  centum 
ictus  et  plures  minuto  horae  micat,  quando  me¬ 
dicamento  magis  idoneo  cedere  debet.  Praepa¬ 
rationes  diversae  antimonii  in  usum  venerunt, 
sed  illa  supra  dicta,  me  judice,  in  hoc  morbo 
anteponenda  est. 

Sub  initio  morbi  Emplastrum  Vesicatorium 
quam  proxime  parti  dolenti  applicandum  est. 
Sed  cum  irritatio  vesicatorii  adest,  hoc  sangui¬ 
nis  detractionem  minus  efficacem  reddit,  et  non 
nisi  post  sanguinem  missum  igitur  est  apponen¬ 
dum.  Si  morbus  lenis  sit,  statim  post  primam 

missionem  vesicatorium  admoveri  debet,  sed  si 
signa  morbi  pertinacis  adsint,  sanguis  bis  vel 

fortasse  ter  prius  eliciendus  est.  Vesicatoria 
saepius  applicare  necessarium  sit,  et  rebus  sic 
existentibus,  parti  alicui  thoracis  apponenda 

sunt,  partibus  enim  remotis  applicata  parum 
juvant.  Partes  vesicatas  apertas  servando,  et 
vesicatorium  perpetuum  quod  vocatur  efficiendo, 
quam  novum  applicando,  multo  minus  auxilii 
obtinetur. 

Demulcentia  mucilaginosa  et  oleosa  tussim 
et  muci  stimulum  qui  irritationem  ciet  levando, 
utilia  sunt.  Mistura  constans  ex  unciis  tribus 
mucilaginis  Acaciae  Arabicae  et  tribus  aquae,  cui 
adjiciaturdrachmaViniAntimonialis  et  Tincturae 
Opii  ad  tussim  et  irritationem  levandum  pluri¬ 
mum  inservire  invenitur  :  vel  mistura  muci¬ 
laginosa  cum  pauxillo  Aceti  Scillae  et  Tincturae 
Hyosciami  ad  tussim  sedandam  et  expectora- 
tionem  promovendam  fere  eodem  modo  inser¬ 
vit.  Vaporem  aquae  calidae  aceto  impregnat® 
inhalare  utile  quoque  reperitur. 

Cum  non  obstantibus  omnibus  modis  recen¬ 
sitis,  finis  per  resolutionem  haud  adipisci  possu¬ 
mus,  et  morbus  per  plurimos  dies  perstiterit, 
valetudine  aegri  multum  confecta,  dyspnoea  et 
tussi  manentibus,  cum  decubitu  difficili  in  latus 
sanum  et  febre  hectica,  simul  si  pulsus  ex  icti¬ 
bus  centum  et  decem  ad  centum  et  viginti  mi- 

nuto  horae  numeratur,  et  si  dubium  sit  vires 
plus  sanguinis  necne  modo  speciali  vel  generali 
detrahi  sinunt.  Digitalis,  hoc  facto,  actionem 
cordis  et  arteriarum,  et  igitur  inflammationem 
et  irritationem  localem  minuendo,  bonum  ha¬ 
bebit  effectum.  Rebus  sic  existentibus,  Digi- 
talis  tanta  copia  vel  sub  forma  tincturae  vel  pul¬ 
veris,  quanta  actionem  generis  vasculosi  mani¬ 
feste  afficiat,  exhibeatur. 

De  usu  opiatorum  in  inflammatione  Pulmo¬ 
num  inter  medicos  non  convenit.  Ineunte 
morbo,  et  ante  remissionem  morbi  venaesec- 
tione  aliisque  remediis  validis  effectam,  opiata 
nocere  videntur.  Stadio  tamen  provectiore 
cum  respiratio  facilior  est,  et  cum  signum  acer¬ 
rimum  est  tussis,  quae  causam  praecipuam  con¬ 
stituit  doloris  et  vigilii,  opiata  summo  cum 
commodo  et  incolumitate  usurpentur. 


FINIS. 

